O sud de Galia, una zona muito romanizata, teneba amás poca influencia franca, fueras d'a cuenca d'a Roina. Os territorios entre a Loira y os Pireneus yeran una especie de protectorato melitar franco. Os merovinchios no teneban soque una autoridat nominal sobre Aquitania. Os patricios galorromans autoctonos, alavez duques como Eudes, Hunaud y Waïfre, son qui dirichen Aquitania de verdat. Os vascons d'a Novempopulania tampoco no yeran chusmesos a garra autoridat franca, pero os merovinchios creyoron a entidat dita Ducato de Wasconia en 601-602; Wasconia será l'orichen d'o toponimo actual Gascunya.